Diari Oficial de la Generalitat Valenciana


Sumari del DOGV 4253, del 21-05-2002 (2002/5130)

Notificació a Ondulados del Mediterráneo, SA, de la Resolució de 20 de març de 2002, del director general de Producció Agrària, per la qual es concedeix l'ajuda corresponent a la transformació de midó.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5130


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a Ondulados del Mediterráneo, SA, de la Resolució de 20 de març de 2002, del director general de Producció Agrària, per la qual es concedeix l'ajuda corresponent a la transformació de midó. [2002/X5130]
  
El director general de Producció Agrària de la Conselleria d'Agricultura, Pesca i Alimentació, d'acord amb l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica amb este escrit a Ondulados del Mediterráneo, SA, amb domicili al c/ Palmiters núm. 10, P.I. Masia del Jutge, 46579 Torrent:
  
1. Que, per mitjà de l'escrit amb data 22.03.02, se li va remetre la Resolució de 20 de març de 2002, de la Direcció General de Producció Agrària.
  
2. Que el contingut literal d'aquella resolució és:
  
?Tramitades les sol·licituds de restitució a la producció de midó obtingut a partir de dacsa per a l'ús en la fabricació de determinades mercaderies, presentades als Serveis Territorials de València de la Conselleria d'Agricultura, Pesca i Alimentació per les indústries i quantitats següents:
  
NOM/RAÓ SOCIAL: ONDULADOS DEL MEDITERRÁNEO, SA
  
NIF/CIF: A-46885380
  
QUANTITAT (t): 179,500
  
Atés que en l'article 7 del R(CEE) 1.766/92, del Consell, pel qual s'estableix l'organització comuna de mercats en el sector de cereals, es preveu la concessió d'una restitució a la producció per al midó obtingut a partir de dacsa o de blat, per a la fècula de creïlla, així com per a determinats productes derivats, utilitzats en la fabricació de determinades mercaderies.
  
Atés el R(CEE) 1.722/93, de la Comissió, en el qual s'estableixen disposicions d'aplicació del R(CEE) 1766/92, pel que fa al règim de restitucions a la producció en els sectors de cereals i arròs.
  
Atés que les dites indústries estan qualificades com a fabricants autoritzats, tal com s'exigeix en l'article 4 del R(CEE) 1.722/93.
  
Atés que es va sol·licitar el certificat de restitució preceptiu de conformitat amb el que s'estableix en l'article 5, acompanyat per les garanties en forma d'aval, d'acord amb l'article 8 del R(CEE) 1.722/93, estés per l'òrgan administratiu competent i dipositat amb el número 381 en el Registre d'Avals de la CAPA.
  
Atés que s'han transformat les quantitats mínimes establides reglamentàriament.
  
Atés que en l'article 9 del R(CEE) 1.722/93 s'autoritza el pagament de la restitució corresponent a la quantitat de midó o fècula transformada que siga superior a la indicada en el certificat de restitució, sempre que no supere en un 5% de la dita quantitat.
  
Atés que els controls efectuats han demostrat que s'ha transformat un total de 179,500 t de midó bàsic de dacsa, que representen el 108,13% de les 166 t emparades pel certificat de restitució corresponent i, per tant, pertoca el pagament per 174,300 t, equivalents al 105% de la dita quantitat.
  
Atés que en el Decret 178/1996, de 2 d'octubre, del Govern Valencià, pel qual es designa l'organisme pagador i organisme de certificació de les despeses corresponents a la Secció Garantia del Fons Europeu d'Orientació i Garantia Agrària (FEOGA) a la Comunitat Valenciana, se n'estableix l'organització i el funcionament i es modifica el Decret 179/1994, de 19 d'agost, del Govern Valencià, pel que fa a la funció interventora, en la modalitat de fiscalització limitada, s'estableix, en l'article 2.3, la competència del director general en l'autorització de pagaments derivats de la sol·licitud d'ajuda.
  
Atesa la proposta formulada pel cap de l'Àrea de Garantia Agrària per al pagament de l'ajuda per un expedient tramitat, en la qual s'indica la seua conformitat amb allò que s'estableix en els reglaments comunitaris corresponents i en la legislació espanyola aplicable, resolc:
  
Autoritzar el pagament de mil dos-cents noranta-sis euros amb setanta-nou cèntims (1.296,79 euros) per l'ús de 174,300 t de midó i/o derivats, a càrrec de la línia FEOGA B01 1022.009, ?Dacsa restitucions producció - Utilització. Campanya 00/01?, línia pressupostària T4730000, «Aplicació a la Comunitat Valenciana de la política agrícola comuna», del programa 714.50, d'acord amb la distribució següent:
  
La present resolució no posa fi a la via administrativa, i contra ella es pot interposar, en el termini d'un mes comptador des de l'endemà de la recepció, un recurs d'alçada davant la consellera d'Agricultura, Pesca i Alimentació, d'acord amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú?.